

**BERUHÁZÁSHOZ KAPCSOLÓDÓ**

**NYÍLT PÁLYÁZATI ELJÁRÁSBAN TÖRTÉNŐ**

**KIVITELEZÉSI MUNKÁRA**

**VALÓ AJÁNLATTÉTELI FELHÍVÁS**

Alsózsolcai Közösségi Sport Club

3571 Alsózsolca, Hunyadi út 42/4.

****

Tárgy: Ajánlatkérés  
Ügyintéző: Mike Martin elnök  
Telefon: +36 20 340 84 16

Tisztelt Ajánlattevő!

Az **Alsózsolcai Közösségi Sport Club** (székhely: 3571 Alsózsolca, Hunyadi út 42/4., adószám: 18429567-1-05, képviselő: Mike Martin, elnök) az Onga Külterület 92 helyrajzi számú ingatlanon az MLSZ SFP 13119/2016 számon jóváhagyott Sportfejlesztési programjának keretein belül felhívást intéz az **„Alsózsolcai Közösségi Sport Club műfüves labdarúgó nagypálya kivitelezése”** c. projekt generál kivitelezési munkálatainak ajánlattételére. A pályázatban résztvevő kivitelező cégeknek tudomásul kell venniük, hogy az ajánlatok egyes részeit a Megrendelő külön-külön is megrendelheti.

Alsózsolca, 2020. 08.10.

Mike Martin

elnök

Alsózsolcai Közösségi Sport Club

****

**Előzmény:**

A Megbízó kiadja a kivitelezési munkákat az „Alsózsolcai Közösségi Sport Clubműfüves labdarúgó nagypálya kivitelezése” c. projekthez kapcsolódóan.

**Projekt megnevezése:**

Alsózsolcai Közösségi Sport Clubműfüves labdarúgó nagypálya kivitelezése

**A kivitelezés helyszíne:**

3562 Onga Külterület 92

**A pályázat kiírója:**

Alsózsolcai Közösségi Sport Club

3571 Alsózsolca, Hunyadi út 42/4.

**A tárgyi munka határozatának ügyiratszáma:**

be/SFP-13119/2016/MLSZ

**A pályázat kiírásának dátuma:**

2020.08.10.

**A pályázat kiírásának helye:**

**Alsózsolcai Közösségi Sport Club** faliújságán és honlapján, valamint egyidejűleg írásban (e-mailben, faxon vagy postai úton) legalább három pályázó megkeresése útján.

A szabályzat hatálya a társasági adóról szóló 1996. évi LXXXI.Tv.22./C § (6) bekezdés e.) pontja szerinti 10 millió forintot elérő vagy meghaladó sportcélú ingatlanra irányuló tárgyi eszköz beruházására, felújítására terjed ki.

**Pályázók köre:**

A tárgyi eszköz beruházására, felújítására vonatkozó sportlétesítmény (fejlesztés) területén a pályázat benyújtását megelőzően működő gazdasági társaság vagy egyéni vállalkozó nyújthatja be. Abban az esetben, ha többen együttesen nyújtanak be pályázatot, akkor ezen feltételnek valamennyi pályázónak meg kell felelnie**. A pályázat kiírója legalább három pályázótól kér ajánlatot.**

**Pályázatok elbírálása:**

Az ajánlatok a fejlesztés megvalósításának egészére kell vonatkozzanak. Az ajánlatokat a kiírásnak megfelelően kell leadni – egy példányban, az ajánlattevő által minden oldalon szignálva – zárt borítékban, személyesen vagy postán (3571 Alsózsolca, Hunyadi út 42/4.)

**Az ajánlathoz a kiírásnak megfelelően, de legalább a következő dokumentumokat szükséges csatolni az ALÁBBI SORRENDBEN:**

* Felolvasólap.
* 30 napnál nem régebbi cégkivonat vagy a vállalkozói igazolvány másolata.
* Aláírási címpéldány másolata (gazdasági társaságok esetén).
* Nyilatkozat arról, hogy az ajánlattevőnek nincs adótartozása. (A NAV 30 napnál nem régebbi, eredeti igazolását arról, hogy nincs az ajánlattevőnek köztartozása, csak a nyertes ajánlattevőnek kell bemutatnia az eredményhirdetéstől számított 8 napon belül. Amennyiben szerepel a köztartozás-mentes adatbázisban, akkor a nyilatkozatában ezt is szerepeltesse.)
* Nyilatkozat arról, mely szerint a pályázó nem áll felszámolás vagy végelszámolás alatt, nem indult ellene csődeljárás.
* Nyilatkozat arról, hogy ajánlatát az eredményről való tájékoztatást követő legalább 30 napig fenntartja, és nyertessége esetén megköti a kivitelezői szerződést.
* Nyilatkozat arról, hogy a megküldött vállalkozói szerződést aláírja, és az abban foglalt feltételeket elfogadja.
* Nyilatkozat arról, miszerint tudomásul veszi, hogy a Megrendelő az ajánlat egyes részeit külön-külön is megrendelheti.
* Nyilatkozat arról, hogy a digitálisan átadott dokumentumok teljes egészében megegyeznek a nyomtatott formában átadott dokumentumokkal.

**A kiválasztás menete:**

A beérkezett ajánlatokat beérkezésük sorrendjében, sorszámozva, bontatlanul iktatjuk. Az ajánlatokat a pályázati határidő lejáratát követő 8 napon belül legalább az elnökség, vagy az általa erre kijelölt háromtagú bíráló bizottság (továbbiakban: bíráló bizottság) előtt felbontjuk. A pályázatok felbontásáról jegyzőkönyvet veszünk fel, amely tartalmazza az ajánlattevő megnevezését, valamint azt, hogy formai szempontból az ajánlat megfelelő.

Amennyiben lehetőség van rá, az ajánlat elfogadásáról felbontás után döntés születik. A bíráló bizottság az ajánlattevőket legfeljebb 15 napos határidővel hiánypótlásra szólíthatja fel, amennyiben az ajánlat nem teljeskörű vagy a csatolandó dokumentumok nem megfelelőek.

A bíráló bizottság a pályázatot indokolás nélkül eredménytelennek nyilváníthatja és új pályázatot írhat ki. A bíráló bizottság – döntése szerint – az ajánlatok pontosítása érdekében nyilvános tárgyalást is tarthat, melyre legalább a két legjobb ajánlattevőt meg kell hívnia. A nyilvános tárgyalásra szóló meghívó elküldése és a tárgyalás napja között legalább 8 naptári napnak el kell telnie.

Az ajánlatok elbírálásáról az írásbeli ajánlatok felbontását és/vagy a nyilvános tárgyalást követő 15 napon belül dönteni kell, és erről az ajánlattevőket értesíteni kell. A vállalkozói szerződést a nyertes ajánlattevővel a döntést követő 15 napon belül meg kell kötni. Amennyiben a nyertes ezen idő alatt nem köti meg a szerződést, úgy a bíráló bizottság döntése szerint a második legjobb ajánlattevővel kell szerződést kötni, vagy a pályázatot ismételten ki kell írni.

**Az ajánlati árat a felolvasólapon kell megadni!**

**Értékelési szempontok:**

A bíráló bizottság az ajánlatok felbontása előtt az elvégzendő ingatlanfejlesztéshez igazodóan a következő elbírálást alkalmazza:

* Legalacsonyabb ajánlati ár

A bíráló bizottság a fenti szempontoktól való eltérést jegyzőkönyvben köteles rögzíteni. A bíráló bizottság az egyes ajánlatokat a bírálati szempontok szerint értékeli és jegyzőkönyvben rögzíti. Az ajánlatokat csak a kialakított szempontok alapján lehet és kell elbírálni, ennek során az egyenlő elbánás elvére külön gondot kell fordítani.

**Pályázat leadásának módja:**

Zárt borítékban, személyesen vagy postán. A borítékot az alábbi felirattal ellátva kérjük benyújtani:

*„Ajánlat az* **Alsózsolcai Közösségi Sport Club** **műfüves labdarúgó nagypálya kivitelezésére.** *Nem bontható fel az ajánlattételi határidő lejártát megelőzően!”*

**Pályázat leadásának helye:**

Alsózsolcai Közösségi Sport Club

3571 Alsózsolca, Hunyadi út 42/4.

**Pályázat leadásának határideje:** 2020. 09. 11. 12:00 óra

**Pályázat nyertesének tervezett kihirdetése:** 2020. 09. 11. 14:00

**Szerződéskötés tervezett időpontja:** 2020. 09. 22.

**Műszaki leírás:**

**Alsózsolcai Közösségi Sport Club műfüves labdarúgó nagypálya kivitelezése**

Kivitelezés tartalma:

1 db-es műfüves nagypálya építése az MLSZ előírásai és az építésügyi és építésfelügyeleti hatósági eljárásról és ellenőrzésekről, valamint az építésügyi hatósági szolgáltatásról szóló Korm. rendelet alapján.

**A kiküldött költségvetések alapján kérjük az árajánlatot elkészíteni.**

**Elérhetőség:**

Amennyiben a pályázati kiírással kapcsolatban kérdése, észrevétele merülne fel, kérem, hogy az alábbi telefonszámon vagy email címen érdeklődjön a beadást megelőzően:

Mike Martin +36 20 340 84 16 martin.mike87@gmail.com

**Kiküldött pályázati anyag tartalma:**

* Ajánlattételi felhívás
* Mellékletek

**Csatolt mellékletek:**

1. számú melléklet – Felolvasólap

2. számú melléklet – Nyilatkozati lap

3. számú melléklet – Költségvetési kiírás

Alsózsolca, 2020. 08. 10.

Tisztelettel,

Mike Martin

elnök

Alsózsolcai Közösségi Sport Club

****

**FELOLVASÓLAP**

**Sportcélú fejlesztés az Alsózsolcai Közösségi Sport Club** (**3571 Alsózsolca, Hunyadi út 42/4.) műfüves labdarúgó nagypálya kivitelezése megvalósítására irányuló pályázathoz kapcsolódó kivitelezői feladatok ellátására.**

Teljes körű kivitelezői feladatok ellátása az alábbi helyen:

3562 Onga Külterület 92

Az ajánlattevő adatai:

Név:

Cím:

Telefonszám:

Bankszámlaszám:

Adószám:

Cégjegyzék szám:

Ajánlati ár az **Alsózsolcai Közösségi Sport Club** (**3571 Alsózsolca, Hunyadi út 42/4.)** **műfüves labdarúgó nagypálya kivitelezése** c. projekt kivitelezői feladatok ellátására, mely 30 napig érvényes:

1 db-es műfüves nagypálya építése az MLSZ előírásai és az építésügyi és építésfelügyeleti hatósági eljárásról és ellenőrzésekről, valamint az építésügyi hatósági szolgáltatásról szóló Korm. rendelet alapján

, 2020.

Cégszerű aláírás

****

**NYILATKOZATI LAP**

Alulírott , a(z) képviseletében bűntetőjogi felelősségem tudatában nyilatkozom, hogy:

* az általam képviselt cégnek adótartozása nincs;
* nyilatkozom arról, hogy a(z)  **Kft.** szerepel a köztartozásmentes adatbázisban;
* a(z) **Kft.** nem áll felszámolás vagy végelszámolás alatt, nem indult ellene csődeljárás;
* az ajánlatunkat az eredményről való tájékoztatást követő legalább 30 napig fenntartom, és nyertessége esetén megkötöm a kivitelezői szerződést;
* nyilatkozom, hogy a megküldött vállalkozói szerződést aláírom és az abban foglalt feltételeket elfogadom.
* tudomásul veszem, hogy a Megrendelő az ajánlat egyes részeit külön-külön is megrendelheti.
* nyilatkozom arról, hogy a digitálisan átadott dokumentumok teljes egészében megegyeznek a nyomtatott formában átadott dokumentumokkal.

, 2020.

Cégszerű aláírás